Jalkapallon maailmanmestaruuskilpailujen 1982 loppuottelu

Jalkapallon maailmanmestaruuskilpailujen 1982 loppuottelu pelattiin 11. heinäkuuta 1982 Estadio Santiago Bernabéulla, Madridissa. Loppuottelussa kohtasivat Italia sekä Saksan liittotasavalta. Italia voitti ottelun 3–1 ja voitti näin historian kolmannen mestaruutensa. Italian maalintekijät olivat Paolo Rossi, Marco Tardelli ja Alessandro Altobelli. Saksan ainoan maalin teki Paul Breitner. Ottelun erotuomarina toimi brasilialainen Arnaldo Cézar Coelho.

 Pelitapahtumat 
Loppuottelun ensimmäinen puoliaika oli maaliton. Molemmat joukkueet pelasivat kurinalaisesti, ja varsinaiset maalipaikat olivat vähissä. Italian Francesco Graziani loukkasi olkapäänsä nurmelle kaatuessaan jo ottelun 7. minuutilla, ja hänet vaihdettiin Alessandro Altobelliin. Italia sai rangaistuspotkun pelin 24. minuutilla, kun Hans-Peter Briegel kaatoi Bruno Contin rangaistusalueella. Antonio Cabrini laukaisi kuitenkin ohi maalin. Puoliajalle mentiin tilanteessa 0–0. 

Toisella puoliajalla Italia alkoi saada otetta pelistä. Italian ensimmäisen maalin teki Paolo Rossi, kun ottelua oli pelattu 56. minuuttia. Rossi puski Claudio Gentilen antaman keskityksen lähietäisyydeltä maaliin. Italian toinen maali syntyi 69. minuutilla, kun Marco Tardelli sai syötön Gaetano Scirealta ja ampui rangaistusalueen ulkopuolelta näyttävästi maalin takanurkkaan. Tardellin tuuletus maalinjälkeen oli eräs MM-kisojen näyttävimpiä.

Italian kolmas ja ottelun lopullisesti ratkaissut maali nähtiin 81. minuutilla, kun Bruno Conti karkasi oikeaa laitaa pitkin saksalaispuolustukselta ja syötti maalin edustalle Alessandro Altobellille, joka siirsi pallon vaivatta ohi maalivahti Harald Schumacherin. Saksan ainoan maalin teki hieman myöhemmin Paul Breitner vapaapotkun jälkitilanteesta. Saksalaisten voimat olivat kuitenkin lopussa, eivätkä he ottelun rasittamina jaksaneet suuremmin edes juhlia lohdutusmaaliaan. Italia voitti selvästi maalein 3–1.

Ottelu

     Aloituskokoonpano Pelipaikka  Pelaaja  Tapahtumat  Pelipaikka  Pelaaja  Tapahtumat Maalivahti  Dino Zoff (c)   Maalivahti  Harald Schumacher  Puolustaja  Fulvio Collovati   Puolustaja  Manfred Kaltz  Puolustaja  Gaetano Scirea   Puolustaja  Uli Stielike  15px 73' Puolustaja  Claudio Gentile   Puolustaja  Karlheinz Förster   Puolustaja  Giuseppe Bergomi   Puolustaja  Bernd Förster  Keskikenttä  Marco Tardelli   Keskikenttä  Wolfgang Dremmler  15px 61' 15px 62' Keskikenttä  Gabriele Oriali  15px 73'  Keskikenttä  Paul Breitner   Keskikenttä  Antonio Cabrini   Keskikenttä  Hans-Peter Briegel  Keskikenttä  Bruno Conti  15px 31'  Keskikenttä  Karl-Heinz Rummenigge (c)  15px 70' Hyökkääjä  Paolo Rossi  15px 52'  Hyökkääjä  Klaus Fischer  Hyökkääjä  Francesco Graziani  15px 7'  Hyökkääjä  Pierre Littbarski  15px 88' Vaihdot  Hyökkääjä  Alessandro Altobelli  15px 7' 15px 89'  Hyökkääjä  Horst Hrubesch  15px 62' Keskikenttä  Franco Causio  15px 89'  Keskikenttä  Hansi Müller  15px 70' Valmentajat  Enzo Bearzot   Jupp Derwall
 Joukkueen kapteeni on merkitty (c) -merkinnällä

Lähteet

1982
Luokka:Vuoden 1982 jalkapallo
Luokka:Italian jalkapallo
Luokka:Saksan jalkapallo
Luokka:Madridin urheilu